Elvin Abbasov

**Elvin Abbasov** (tam adı: *Elvin Abbasov Miribadət oğlu*; ) — azərbaycanlı iş adamı; İKT üzrə ekspert, Azərbaycan İnformasiya və Kommunikasiya Texnologiyaları Sənayesi Assosiasiyasının İdarə Heyətinin sədri, Vision TV və Virtual Azerbaijan Group of Companies şirkətlərinin təsisçisi, TimeSoft şirkətinin həmtəsisçisi və direktoru. Rəqəmsal İnkişaf və Nəqliyyat Nazirliyi yanında İctimai Şuranın üzvü.

## Həyatı
Elvin Miribadət oğlu Abbasov 13 iyul 1982-ci ildə, Azərbaycan SSR-in Cəlilabad rayonunda ziyalı ailəsində anadan olmuşdur. Uşaqlıq dövrünün bir hissəsini Naftalan şəhərində, 1993-cü ildən etibarən Türkiyə Respublikasının Trabzon şəhərində yaşamışdır. Türkiyədə yaşadığı müddətdə Türkiyənin bir sıra şirkətlərində kompüter və İnformasiya texnologiyaları üzrə mühəndis, ekspert, şöbə müdiri və direktor olaraq fəaliyyət göstərmişdir.

2006-cı ildə Azərbaycana qayıdaraq ilk öncə fərdi sahibkar olaraq fiziki şəxs kimi qeydiyyatdan keçmiş və daha sonra "INTERLAND Company" MMC adlı şirkətləri təsis etmişdir. 2009–2013-cü illərdə "SalamNews" İA-də texniki direktor və direktor vəzifəsində çalışmışdır. 2013-cü ildən Vision TV şirkətini təsis edib. 2015-ci ildə "Bələdiyyələrin vahid ödəmə sistemi"ni yaradaraq bu sistemə 36 bələdiyyə və 11 Payment şirkətini qoşmuşdur.

2015-ci ildə "Sərmayənin Milliləşməsi" və eyni zamanda bu sahədə "Milli internet resuslarının yaradılması" fikrini təbliğ edərək bu istiqamətdə MyDay milli sosial şəbəkəsini yaratmışdır.. Milli internet resurslarının ölkə üçün əhəmiyyət kəsb etdiyi barədə tez-tez mətbuatda məqalələri yayımlanmışdır.

2017-ci ildən etibarən Virtual Azerbaijan Group of Companies şirkətində direktor vəzifəsinə keçərək İT sahəsində bir neçə dövlət layihələrinə imza atmışdır. 2018-ci ildə həmtəsisçilərlə "TimeSoft" MMC-nin fəaliyyətini başladaraq Azərbaycanda 4 məhsul üzrə internet platformaları yaratmışdır: Ofis Menecment, Agro Menecment, Agro Birja və Agro TV-nin fəaliyyəti 2019-cu ildən başlamışdır.

## Yaradacılığı və İdman həyatı
İnformasiya texnologiyalarının inkişafı ilə bağlı 90-dan çox məqalənin sahibidir. Bu məqalələrdən bir çoxu "313" jurnalının "Elm texnologiya" bölümündə yayımlanmışdır. 300-dən çox bədii şeirin müəllifidir, şeirləri bir çox qəzet, jurnal və saytlarda yayımlanmışdır.

"Sərmayənin Milliləşməsi konsepti" barədə müxtəlif informasiya agentliklərində 20-dən çox müsahibə vermişdir. Azərbaycanda "Bələdiyyələrin Vahid Elektron Ödəmə Sistemi"nin ideya müəllifi və tətbiq edicisi, həmçinin MyDay milli sosial şəbəkəsinin yaradıcısıdır

Türkiyənin Trabzon şəhərində yaşadığı müddət ərzində Karate-do idman növü ilə məşğul olmuşdur və 2000–2002-ci illər ərzində Trabzon şəhərində ilk dəfə Aykido idman növü üzrə dərslər vermişdir. 2019-cu ildən Gəncə İdman Klubu-nun 2010–2023 prezidenti, 2023 ildən etibarən Müşahidə Şurasının üzvü.

### Məqalələri
* "Maliyyə sektorunda Milli internet resursların əhəmiyyəti"
* "Sərmayənin Milliləşməsi konsepti"

### İxtiraları
* "Suqovuşan" mobil su ölçmə cihazı
* "Yeraltı su ehtiyatlarının innovativ üsullarla geoloji kəşfiyyatı"

## Əmək fəaliyyəti
* "Art Computer" (1 il mühəndis, daha sonra Tekniki Servis müdiri. Türkiyə, Trabzon 2000–2002)
* "Time Bilgisayar" (Təsisçi və direktor. Türkiyə, Trabzon 2002–2005)
* "Fərdi sahibkarlıq fəaliyyəti" (Azərbaycan Bakı, 2006-davam edir)
* "INTERLAND COMPANY" MMC (Təsisçi. Azərbaycan Bakı, 2007–2010)
* "Arvento" (Azərbaycan təmsilçisi, Bakı, 2008–2009)
* "SalamNews" (Direktor. Bakı, Azərbaycan 2009–2012)
* "Vision TV" – (Təsisçi. Azərbaycan, Bakı 2013)
* "MyDay" milli sosial şəbəkəsinin yaradıcısı (Azərbaycan, Bakı, 2015)
* "Bələdiyyələrin Vahid Elektron ödənişi Provayderi"nin yaradıcısı (Azərbaycan, Bakı, 2015)
* "Azerbaycanın Sesi" Jurnalının Azərbaycan Təmsilçisi (21.03.2016)
* "Vision of Georgia" (Təsisçi, Gürcüstan, Tiﬂis, 2017)
* "Virtual Azerbaijan Group of Companies" MMC (Direktor, Azərbaycan, Bakı, 2017)
* "TimeSoft" MMC (Təsisçi və Direktor, Azərbaycan, Bakı, 2018)
* "Gəncə İdman Klubu"-nun prezidenti (2019–2023)
* "Azərbaycan Ciu-Citsu Federasiyası"-nın idarə heyətinin üzvü (2019–2023)
* "Yardımçı"  Sosial Yardım Layihəsi (2020)
* "Azərbaycan İnformasiya və Kommunikasiya Texnologiyaları Sənayesi Assosiasiyası"-nın İdarə Heyətinin sədri (2022)
* "Xəlifə Qiyas" soyunun tədqiqatçısı.
* "Gəncə İdman Klubu"-nun Müşahidə Şurasının üzvü (2023)

## Mükafatları
* 2012–13: Türkiyə-Azərbaycan Dərnəkləri Federasiyası tərəfindən "Türkiyə-Azərbaycan qardaşlığına və dostluğuna faydalarına görə" təşəkkürnamə
* 2013: "Zümrüd-M" prodakşn tərəfindən "Azərbaycan Milli Mətbuatının yaranmasının 138 illiyi" ilə əlaqədar "öz nüfuz və bacarığı ilə müvəffəq olmuş onlayn fəaliyyətinə görə 2013-cü ilin "MƏTBUATIN DOSTU" nominasiyasında diplom.
* 2013: Türkiyə Universitetləri Məzunları İctimai Birliyi (TUMİB) tərəfindən həyata keçirilmiş "Mən fəxr edirəm ki, Azərbaycanlıyam" adlı layihəsinə göstərdiyi dəstəyə görə təşəkkürnamə.
* 2013: Azərbaycan Respublikası Gənclər və İdman Nazirliyinin maliyyə dəstəyi ilə Türkiyə Universitetləri Məzunları İctimai Birliyi (TUMİB) tərəfindən həyata keçirilən "Tələbələr arasında dövlət rəmzlərinin təbliği" layihəsində iştirakına görə diplom.
* 2014: QUTechnopark və TÜSİAB-ın birgə təşkilatçılığı ilə 10 mart 2014-cü il tarixində "İş dünyasının gələcəyini anlayaraq yeni dəyər formalaşdırma metodları" mövzusunda keçirilmiş seminarda iştirak etdiyinə görə sertifikat.
* Türkiyə-Azərbaycan Dərnəkləri Federasiyası tərəfindən "Türkiyə-Azərbaycan qardaşlığının, dostluğunun ən üst səviyyəyə qalxması üçün göstərdiyi maraq və etdiyi köməklərinə görə" təşəkkürnamə.

## İstinadlar

## Mənbə
* Vision TV — Təsisçi
* AİKTSA — İdarə heyəti sədri
* GİK — Müşahidə Şurasının Üzvü

## Həmçinin bax
* Rəşad Nəbiyev
* Ramin Quluzadə
* Əli Abbasov
* Rəqəmsal İnkişaf və Nəqliyyat Nazirliyi

## Xarici keçidlər
* Elvin Abbasov — Blogspot səhifəsi
* Elvin Abbasov — Linkedin səhifəsi
* 
* 
* Ekspert: "TEKNOFEST Azərbaycan" intellektual sərmayə üçün böyük addımdır
* İzmit Belediye eski Başkanı Nevzat Doğan ve Bilal Dündar VisionTV'yi ziyaret etti-FOTOGALERİ
* Başarı Hikayeleri… Elvin Abbasov
* Elvin Abbasov: Avropa mifi yox olur və insanlar onlara təlqin olunmuş bəzəkli xəyallardan oyanır